Rossiyada o'zbekistonlik erkak ibodatxonaga o'g'rilikka tushdi

Rossiyaning Sankt-Peterburg shahar politsiyasi ibodatxonadan tilla buyumlar va ehson pullarini o'g'irlashda gumonlanayotgan erkakni qo'lga oldi. Bu haqda “Nevskie novosti” xabar berdi.
Ma'lum qilinishicha, 29 yoshli O'zbekiston fuqarosi 14 fevral kuni kechqurun Leninskiy dahasida qo'lga olingan. U tomonidan yetkazilgan zarar esa 200 ming rublga (taxminan 25 million so'm) baholangan.
Aniqlanishicha, erkak tibbiy niqob ostida yuzini yashirgan. Ibodatxonaga orqa eshikdan kirgan. Jinoyat kuzatuv kameralari tomonidan qayd etilgan. Bu haqda politsiyaga ibodatxona hisobchisi xabar bergan.
Avvalroq Rossiyaning Chelyabinsk viloyatida Toshkentdan kelgan uch erkak noqonuniy tarzda qurut va asal olib kelgani uchun qo'lga olingandi.